UBERA ARANZETA (EH Bildu, 2014-12-18):
Guk martxoan onartu zen proposamena jada egintzat ematen dugu.
Ez daukagu beharrik egunero proposamenak ekartzeko, berrezteko, baizik eta nahi dugu proposamenak gauzatzea, egitea eta hau ez da gipuzkoar, bizkaitar, arabarren kontua.
Hau da, euskal herritar guztien kontua eta hemen perspektiba luzearekin lan egin beharko genuke, nahiz eta batzuk pentsatzen duten oso ibilbide motzekoak garela, eta euskal gizarteak behar duena da eta etorkizunerako eraiki beharko genukeena zen osasun sistema publikoan erreferente bat, punteroa, ikerkuntza izango lukeena eta herritar guztiei, minbizian ere, zerbitzua eskainiko liekeena.
Ezin dena izan da minbiziaren alorrean, osasun sistema publikoan egon daitezkeen hutsuneengatik, herritar bakoitzak izan dezakeen maila ekonomikoaren arabera, osasun gutxiago, gehiago edo oztopoak izatea sendatzeko.
Eta aukera daukagu borondate kontua da. Elkartasun kontua da, baina ez da karidade kontua, eta gobernu batek administrazio publikoa eta Osasun Sailak jokatu beharko luke borondate politikoaren ikuspegitik eta ez karidade ikuspegitik.
Ez da nahikoa herritarrei urtean behin edo ez dakit zenbatero kanpainak egin eta dirulaguntzak eskatzearekin. Bitartekoak ditugu, daukagu Gipuzkoan Onkologiko bat. Gainera, urrats bat eman da, hitzarmen bat sinatu da eta integrazio funtzionalean urratsak ematen ari omen dira.
Ikusiko dugu, zeren agerraldiak eskatu ditugu eta kontrastatuko ditugu pausoak zein norabidetan ematen ari dira, baina zergatik ez dugu egiten ospitale desberdinetan minbiziaren alorrean lanean ari diren guztiekin elkarlan hori sendotzen joan eta erreferente monografiko bat eraiki euskal gizarte osoarentzat erreferente izango dena osasun sistema publikoan. Zein da arazoa?
Ez dugu esaten egun batetik bestera egin behar denik. Goazen plangintza bat egitera. Badakigu oraindik Kutxabankek, Kutxa Fundazioak edo dena delakoak ez duela salgai jarri, baina guk eskaintzarik egin diogu elkarrizketa bat abian jartzeko? Egin du eskaintza bat?
Zuek uste duzue Kutxa Fundazioari interesatzen zaiola edukitzea Onkologiko bat egunero egunero dirua galtzen ari dena eta defizita, hemen Orbegozo jauna, zu jarri duzu zenbateko defizita duena. Eta % 85aren finantziazioa publikoa dena?
Landu genezake hori. Urratsak ematen ari dira, Donostiako Ospitalea eta Onkologikoaren artean. Oraintxe daukagu aukera eta iruditzen zaigu aukera horretaz baliatu behar garela, baina zer gertatzen ari da? Ba enpresa pribatuak sartzen ari direla. Edo hemen soluzio bat dago atzetik? Zein da soluzioa? Esku pribatuetan uztea Onkologikoa? Hori da soluzioa? Eta gero zer?
Gero egingo duguna da diru publikoarekin enpresa pribatu horri negozioa bermatu eta bitartean, ez dugu bermatuko minbizia lantzen ari diren ospitale publikoetako zereginak.
Erabaki behar dugu zein den gure hautua. Erabaki behar dugu, baina hemen argi esan dezagun bakoitzak benetan zer den pentsatzen duena eta zein den etorkizunera begira dituen helburua.
Guk pentsatzen dugu aukera paregabea daukagula eta aukera paregabea daukagula pentsatzen dugulako, urtarrilean berriro ere beste urrats bat emango dugu integrazio horretan eta eskaintza bat egingo dugu EH Bildu bezala, eta proposamen bat ekarriko dugu integrazio hori benetan osatzeko.
Eta Alderdi Sozialistari esango nioke bera, zure jarrera, Roncal andrea den sozialisten jarrera, ba Kutxabanken dituzun ordezkariei, Patronatuan dituzun ordezkariei, mesedez defendatzeko zure jarrera eta urratsak emateko. Zeren guri jada dagoeneko ez digute deitzen Patronatura, beraz, ez daukagu ordezkaritzarik. Eskertuko nizuke lan hori egitea.
Jarri dugu ere 2015eko aurrekontuei begira emendakin bat ez dena onartua izan. Pena bat Alderdi Sozialistaren eta EAJren artean osasun alorrean hainbeste akordio eman direnean, (...) ospitalea, Arabako Ospitale Unibertsitarioa, ba Onkologikoan urratsik ez ematea. Pena bat.
Eta bukatzeko esan, erantzukizunez jokatzen dugulako, epe luzera begira jokatzen dugulako eta hemen batzuek oraindik ez dutelako ikasi demokrazia zer den eta benetan ez dutelako lanik egiten herritarren beharrei begira, ba guk Alderdi Sozialistaren proposamenari baiezkoa emango diogu.